Tamil Eelam (Tamileg: தமிழ் ஈழம், tamiḻ īḻam) eo an anv roet gant an LTTE (Liberation Tigers of Tamileelam) ha gant Tamiled zo e Sri Lanka d'ar Stad dizalc'h a vennont sevel e lodennoù norzh ha reter an enez. Ilaṅkai (இலங்கை) hag Īḻam (ஈழம்) (Ilam) eo anvioù tamilek an enez a-bezh. Īḻam avat, zo un termen politikelaet-kenañ. Setu perak e vez kavet gwelloc'h ober gant an termen "neptuekoc'h" Ilaṅkai evit ober anv eus an enez er skridoù tamilek dibolitikel.